**Eljárásrend a szakdolgozatok késedelmes benyújtásának/szakmai gyakorlatok késedelmes teljesítésének engedélyeztetéséről Kautz Gyula Gazdaságtudományi Karon a 2020/21-es tanév tavaszi félévében**

**A késedelmes teljesítés határideje:**

**szakdolgozat/szakmai gyakorlat teljesítése: 2021. augusztus 23.**

**abszolutórium megszerzése: 2021. augusztus 31.**

A hallgató e-mailben kérelmezi a fentiek késedelmes teljesítését a megadott kérelem formátumban oly módon, hogy a kérelmet Dr. Kovács Gábor oktatási dékánhelyettesnek címezve írja és a gerseig@sze.hu e-mail címre küldi (a kérelmet lehetőség szerint szíveskedjenek aláírni, szkennelni, ha erre nincs mód, aláírás nélkül is elfogadjuk a hallgató regisztrációkor megadott e-mail címéről).

A hallgató a kérelemben köteles pontosan leírni, hogy a veszélyhelyzet fennállása milyen módon és milyen időszakban akadályozta a szakdolgozat/szakmai gyakorlat elkészítésében. **Az érintett intézmény/vállalat igazolását is csatolni kell, az igazoláson kell, hogy szerepeljen aláírás és pecsét, ennek hiányában nem tudjuk elfogadni.**

**A kérelmet a hallgatónak legkésőbb 2021. június 30-ig be kell nyújtania.**

A kérelmet a belső konzulens/szakmai gyakorlatért felelős oktató véleményezi, majd az oktatói visszajelzések alapján az oktatási dékánhelyettes hozza meg a döntést. A döntést a hallgató e-mailben kapja meg.

**A hallgató a döntésről legkésőbb 2021. július 15-ig értesül.**

Az online feltöltő felület a pótlólagos szakdolgozat leadáshoz 2021. augusztus 1 - 23. között elérhető lesz. A szakdolgozatot továbbra is csak elektronikus formában kell benyújtani. A pontos részletek a <http://kgk.sze.hu>/szakdolgozat oldalon lesznek elérhetőek 2021. június 7-től.

Melléklet: kitöltendő kérelem, intézményi/vállalati igazolások